ས་གནས་ལ་སྤྲད་པའི་ཁོར་ཡུག་སྲུང་སྐྱོབ་ཀྱི་ལས་འགན་དེ།ཡུད་ཙམ་གྱི་རླུང་འཚུབ་ལྟ་བུ་མི་ཡོང་བ་བཀག་འགོག་བྱེད་དགོས་པ་དང་དེ་བས་འགག་རྩར་གྱུར་པ་ཞིག་ནི།ངེས་པར་དུ་གོམ་གང་མདུན་སྤོས་ངང་ས་གནས་ཀྱིས་སྐྱེ་ཁམས་ཤེས་དཔལ་འདུ་ཤེས་དང་།སྦག་གཙོག་མེད་པའི་གོང་འཕེལ་འདུ་ཤེས་དོན་འཁྱོལ་དང་།ཁོར་ཡུག་སྲུང་སྐྱོབ་བྱེད་པ་དེ་ཏང་སྲིད་ནས་འགན་འཁྲི་མཉམ་འཁུར་དང་།ལས་གནས་གཅིག་ལ་འགན་འཁྲི་གཉིས་ཀྱི་བླང་བྱ་དོན་འཁྱོལ་ཐུབ་པ་བྱེད་དགོས་པ་དེ་ཡིན།མིག་སྔར།པེ་ཅིན་དང་ཀོང་ཏུང་།ཧྲན་ཤིའི་སོགས་ས་གནས་ཀྱིས་ཀྲུང་དབྱང་ཁོར་ཡུག་སྲུང་སྐྱོབ་ལྟ་ཞིབ་གཞིར་བཟུང་།སྔ་རྗེས་སུ་ཞིང་ཆེན་རིམ་པའི་ལྟ་ཞིབ་བྱེད་འགོ་ཚུགས་པ་དང་།ཁོར་ཡུག་སྲུང་སྐྱོབ་ལྟ་ཞིབ་བྱས་འབྲས་དེ་འགོ་ཁྲིད་ལས་བྱེད་པར་དཔྱད་དཔོགས་དང་།གོ་གནས་བསྐོ་འཐེན་བྱེད་པའི་གཞི་འཛིན་ས་གལ་ཆེན་དུ་བརྩི་རྒྱུ་ཡིན་པ་རེད།ཀྲེ་ཅང་ཞིང་ཆེན་གྱིས་སྤྱི་ལོ་ལོར་སླེབས་དུས།ཞིང་ཆེན་དང་གྲོངཁྱེར།རྫོང་།ཤང་བཅས་རིམ་པ་བཞིའི་སྐྱེ་ཁམས་ཁོར་ཡུག་གནས་ཚུལ་སྙན་ཞུའི་ལམ་ལུགས་ཁྱོན་ཡོངས་ལ་ཁྱབ་པ་བྱ་རྒྱུ་དང་།མཚོ་སྔོན་ཞིང་ཆེན་གྱིས་མདོ་ལ་རི་བོའི་སྐྱེ་ཁམས་སྲུང་སྐྱོབ་བྱེད་པའི་ཐིག་ལེན་འཆར་འགོད་ལས་དོན་སྤེལ་འགོ་ཚུགས་ཡོད།རྒྱལ་ཁབ་ཁོར་ཡུག་སྲུང་སྐྱོབ་ལྟ་ཞིབ་གཞུང་ལས་ཁང་གི་ཀྲུའུ་རེན་གཞོན་པ་ལེའུ་གྲང་ཀེན་གྱིས།ཁོང་ཚོས་ཀྱང་མུ་མཐུད་ཤུགས་སྣོན་རྒྱག་རྒྱུ་དང་།ཀྲུང་དབྱང་ཁོར་ཡུག་སྲུང་སྐྱོབ་ལྟ་ཞིབ་བཅའ་སྡོད་བྱེད་འཇུག་སྒྲིལ་རྗེས།ས་གནས་འགའ་རེའི་གནད་དོན་བསྐྱར་ལོག་བྱེད་སྲིད་པ་དང་།ས་གནས་འགའ་རེའི་བཅོས་སྒྲིག་བྱེད་ཤུགས་མི་འདང་བ།ས་གནས་འགའ་རེའི་སྤྱི་ཚོགས་ཀྱི་ལན་ཆ་བྱེད་ཤུགས་ཆེ་བ་བཅས་ཡོང་སྲིད་པས།ང་ཚོས་དུས་ཚོད་ངེས་མེད་ནང་ཆེད་དོན་ལྟ་ཞིབ་ཀྱིས་གནད་དོན་ཐག་གཅོད་ཐུབ་པ་བྱ་རྒྱུ་ཡིན་ཞེས་གསུངས་འདུག